FC Südtirol

FC Südtirol – Italijos futbolo klubas iš Bolcano, Pietų Tirolio.

Istorija 
Klubo ištakos siekia 1974 m., kai buvo įkurtas SV Milland. Po dvidešimties metų Pietų Tirolio verslininkų grupė perėmė SV Milland klubo valdymą. Prieš įsigijimą ši ekipa 1994–1995 m. sezone žaidė regioninėje Eccellenza, bet po sezono iškrito į Promozione. Tuo metu regione nebuvo nė vieno klubo, kuris rungtyniautų aukštesnio rango varžybose. Buvo tikimasi, kad pavyks tapti profesionaliu klubui ir iškopti į nacionalines pirmenybes.

Pavadinimų kaita 
 1974: Sport Verein Milland
 1995: Fussball Club Südtirol-Alto Adige
 2000: Fussball Club Südtirol S.r.l

1995–2000: mėgėjų lygose 
1995 m. klubas buvo pervadintas į FC Südtirol–Alto Adige'; Alto Adige – itališkas provincijos pavadinimas, o Südtirol – vokiečių kalba vietinis provincijos pavadinimas. Pirmąjį sezoną klubas pradėjo 1995 m. regioninėje Promozione (tuo metu dar septintoje aukščiausioje Italijos lygoje). Po sėkimingo sezono buvo paaukštinti į Eccellenza. Šioje lygoje Iškovojo pirmąją vietą. 

Nuo 1997–1998 sezono žaidė nacionalinėje Serie D (V) lygoje. O trenerio Giuseppe Sannino vadovaujami, pakilo į Serie C2 (IV), žemiausią profesionalų lygą.

 2000–2010 m.: Serie C2 (IV) 
2000 m. įvyko klubo re-brendingas: perregistruotas kaip Fußballclub Südtirol S.r.l. arba FC Südtirol ir persikėlė į Bolcaną. Klubas greitai įsitvirtino profesionalų lygoje. Klubo tikslas buvo kuo greičiau įgyvendinti tikslą būti paaukštintiems į Serie C1. Vėlesniais sezonais ekipai nepavykdavo nugalėti atkrintamosiose runtynėse. Klubas turėjo finansinių sunkumų ir tada daugiau dėmesio skyrė darbui su jaunimu. 2009–2010 m. komanda iškovojo pirmą vietą ir pirmą kartą perkelti į Serie C1 (III).

 Nuo 2010 m.: Serie C į antrąjį divizioną 

2011–2012 m. sezonui klubas pasamdė Giovanni Stroppa. Ekipa sugebėjo įsitvirtinti trečioje pakopoje. Po sezono klubo žaidėjai Manuelis Fischnaller ir Alessandro Iacobucci persikėlė į Serie B. Stroppa tapo Serie A klubo Pescara treneriu. Vėlesniais metais komanda kovojo dėl galimybės patekti į aukštesnį divizioną, bet pritrūkdavo sėkmės atkrintamųjų rungtynių cikle.

Galiausiai, 2021–2022 m. sezone komanda laimėjo Serie C lygą. Po sezono buvo perkelti į Serie B divizioną. Tai pirmas kartas, kai į Serie B pateko komanda iš Pietų Tirolio.

 Sezonai 

|}

 Stadionas 
Klubas namų rungtynes žaidžia Druzo stadione (), pavadintame Nerono Druzo, Romos imperijos generolo, vardu. Pastatytas 1936 m. kaip įvairių sporto šakų objektas, 2019–2021 m. visiškai atnaujintas ir naudojamas kaip futbolo aikštė, Druzo stadionas talpina iki 5 500 žiūrovų. 

 Pasiekimai Serie C:Nugalėtojai: 2021-2022 m.Serie C2:Nugalėtojai': 2009-2010 m.

Klubo simbolika

Spalvinė gama 
Komandos spalvos – balta ir raudona. Ši spalvinė gama randama Pietų Tirolio provincijos ir Bolcano miesto simbolikoje, kurių abiejų tradiciniuose herbuose ir vėliavose yra baltos ir raudonos spalvos. Istoriškai klubo namų marškinėliai – balti, o išvykose žaidžia raudonais marškinėliais, tačiau kartais jie gali būti ir juodi.

Apranga 
 Sportinės aprangos pokyčiai.

Pastarieji sezonai 
 Namuose rungtyniauja balta apranga, išvykose – juoda.

Emblema 

Dabartinis logotipas pakito, nei naudotas nuo klubo įkūrimo 1995–2016 m. Be kita ko, buvo pašalintas užrašas „Alto Adige“. 
Asociacijos logotipas – apskritas ženklelis su baltai raudonu deimantiniu raštu ir futbolo kamuoliu viduje. Logotipas apjuostas su žodžiais „FC Südtirol“ (vokiškas futbolo klubo „Pietų Tirolis“ pavadinimas) ir „Bolzano – Bozen“. Palyginti su ankstesniu ženkleliu, deimantų raštas buvo atnaujintas, o raudona spalva šiek tiek patamsėjo.

Žinomesni žaidėjai 

  Michael Agazzi
  Dario Bova
  Massimiliano Caputo
  Michael Cia
  Carlo Gervasoni
  Marco Mallus
  Luca Mazzitelli
  Marco Moro
  Simone Motta
  Alessandro Noselli
  Manuel Scavone
  Andrea Seculin
  Alessio Sestu
  Giampietro Zecchin
  Arturo Lupoli
  Omar El Kaddouri
  Nicolas Corvetto

Žinomesni treneriai 
 Treneriai, turintys Serie A arba Serie B patirties.
  Giovanni Stroppa
  Giuseppe Sannino
  Attilio Tesser
  Stefano Vecchi
  Marco Baroni

Šaltiniai

Nuorodos 

 Oficiali klubo svetainė
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive

Südtirol